Diari Oficial de la Generalitat Valenciana


Sumari del DOGV 8997, del 14-01-2021 (2021/49)

Informació pública de l'aprovació de l'informe ambiental i territorial estratègic de l'estudi de detall de l'Àrea de Repartiment número 78, d'acord amb els criteris de l'annex VIII de la LOTUP.
-------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8997

Data del DOGV
:   14-01-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/49


Data del document
:   21-12-2020

Organisme emissor
:   Ajuntament de Torrevieja

Tipus de document
:   Anunci

Descriptors 

:   * Torrevieja
    * pla d'urbanisme
    * administració local

Informació pública de l'aprovació de l'informe ambiental i territorial estratègic de l'estudi de detall de l'Àrea de Repartiment número 78, d'acord amb els criteris de l'annex VIII de la LOTUP. [2021/49]  
Víctor Costa Mazón, director general d'Urbanisme, Projectes, i Infraestructures i Serveis Bàsics de l'Ajuntament de Torrevieja  
Fa saber: que per Decret amb CSV 5E5T4FYHXQBXJEOU449PK1F1C de data 16 de desembre de 2020, es va adoptar el següent acord:  
1r. Emetre informe ambiental i territorial estratègic favorable en el procediment simplificat d'avaluació ambiental i territorial estratègic de l'estudi de detall de l'Àrea de Repartiment núm. 78, d'acord amb els criteris de l'annex VIII de la LOTUP, per no tindre efectes significatius sobre el medi ambient, corresponent continuar la tramitació conforme a la seua normativa sectorial.  
2n. La versió definitiva de l'estudi de detall que haja de sotmetre's a exposició pública per a la seua posterior aprovació ha de contindre les següents determinacions:  
a) Entre les mesures compensatòries es recull la mesura imposada per la modificació 52 de no llançar ombres a la platja en el tram horari comprés entre les 10.00 h i 19.00 h. No s'ha aportat el corresponent estudi d'ombres que justifique el compliment d'aquest precepte.  
  
b) La singularitat urbanística que presenta la ubicació de l'Àrea de Repartiment 78 requereix ampliar l'àmbit d'estudi per a avaluar la repercussió d'aquesta actuació en la trama urbana circumdant i d'aquesta manera definir amb un major detall les millores que es requereixen per a una integració correcta. Aquest estudi suposa no cenyir-se a la delimitació de l'estudi de detall definida per la modificació 52. Les millores que resulten d'aquest estudi han de ser regulades per l'ED.  
c) El DIE no fa esment a l'existència d'un nombre important d'exemplars palmeres tipus P. dactylifera tal com recull en l'informe emés pel biòleg municipal la transcripció del qual s'ha inclòs en aquest informe. L'ED ha de situar tots els exemplars i regular les actuacions que es realitzaran en aquests.  
d) L'esborrany ED proposa una secció dels edificis on s'indica una planta soterrani d'ús terciari i dos de garatge. Aquesta decisió requereix un estudi geotècnic que indique la seua viabilitat respecte al nivell freàtic que presenta la parcel·la i definir els accessos a aquests usos des de l'espai públic.  
e) Les visuals que s'inclouen en L'ED han de detallar les que es produeixen des dels carrers que desemboquen en l'àmbit de l'AR78, el mateix passeig i la Casa del Palangre a nivell de vianant amb la finalitat que L'ED regule elements de trànsit que suavitzen el canvi d'escala entre les edificacions existents i les previstes en l'actuació.  
f) L'esborrany de l'ED no inclou l'existència d'una estació de bombament. L'ED l'ha d'incloure i regular les mesures d'integració i mesures de correctores d'aquesta instal·lació.  
3r. Conforme a l'article 51.7 de la LOTUP el present informe ambiental i territorial estratègic favorable perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de 4 anys des de la seua publicació. En tal cas, el promotor haurà d'iniciar novament el procediment d'avaluació ambiental estratègica simplificada del pla o programa.  
4t. Publicar el present acord en el Diari Oficial de la Generalitat Valenciana.  
5é. La present resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, procedisquen en via contenciós administratiu enfront de l'acte que s'aprove l'instrument de planejament corresponent, la qual cosa no és inconvenient perquè puga utilitzar-se els mitjans de defensa que s'estimen pertinents en dret.  
6é. Notificar aquest acord a la mercantil Urbablanca, SA.  
7é. Comunicar aquest acord al Servei d'Urbanisme d'aquest Ajuntament per a la continuació del procediment d'aprovació del pla conforme al procediment simplificat.  
  
Torrevieja, 21 de desembre de 2020.- El director general d'Urbanisme, Projectes i Infraestructures i Serveis Bàsics: Víctor Manuel Costa Mazón.